Djiboutis forsvar
Store norske leksikon,Samfunn,Forsvar og sikkerhet,Forsvar i verden
De samlede styrketall for Djiboutis væpnede styrker er omkring 10 450 aktivt personell, inkludert omkring 2000 personell i et gendarmeri (2018, IISS). I tillegg kommer en halvmilitær nasjonal sikkerhetsstyrke på omkring 2500 personell og 150 personell i kystvakten.
Ifølge avtale er det stasjonert en fransk styrke på 1450 personell i landet. USA har en base i Djibouti med en styrke på 4700 personell. Japan har hatt en base i Djibouti siden 2010, i 2018 med en styrke på 170 personell. I tillegg bidrar New Zealand, Tyskland og Spania med maritime patruljefly. Kina har en styrke på 240 personell i Djibouti. Hæren Hæren har en styrke på omkring 8000 aktivt personell. Materiell inkluderer 38 oppklaringsvogner, 28 stormpanservogner, 43 pansrede personellkjøretøy, en panserjager og 15 selvdrevne artilleri. I tillegg har hæren middelstungt artilleri og luftvernartilleri. Flyvåpenet Flyvåpenet har en styrke på 250 aktivt personell, seks lette transportfly, og åtte helikoptre. Marinen Marinen har en styrke på omkring 200 aktivt personell, 12 patruljefartøy og ett landgangsfartøy. Internasjonale operasjoner Djibouti deltok i 2018 i den Afrikanske Unions fredsbevarende operasjon i Somalia (AMISOM) med to infanteribataljoner (1872 personell). Landet deltok også i FN-operasjonen i Vest-Sahara (MINURSO) med to observatører. Les mer i Store norske leksikon Djiboutis historie Djiboutis politiske system Litteratur The International Institute of Strategic Studies (IISS) (2019). The Military Balance 2019, kapittel 9, Sub-Saharan Africa, sidene 464–465.